لكتابة لأمازيغية باللاتينية

لكتابة لأمازيغية باللاتينية (باللوغات لأمازيغية: Agemmay Amaziɣ Alatin، أݣَمّاي أمازيغ ألاتين) هو نوسخة ديال لكتابة اللاتينية اللي كايتكتبو بيها اللوغات لأمازيغية. تعتامد فلقرن 19 وفيه بزاف ديال لحروف.

 تاريخ 
اللوغات لأمازيغية كانت كاتكتب بلكتابة لأمازيغية لقديمة ومن موراها بقرون بتيفيناغ التقليدية فلمناطيق اللي فيها اللوغات التوارݣية، واللي منها جات اللفباية لمتطورة ديال تيفيناغ الجديدة.

ليستيعمال ديال لكتابة اللاتينية فلأمازيغية جا من لبعتات ديال فرانسا والطاليان لشمال إفريقيا.Kessai, 2018 الديكسيونيرات تكتبو بلحروف اللاتينية وتبعات لإملاء ديال اللوغات دأوروپا (لفرانساوية خصوصا) وتدارو باش يستاعملهوم لإدارات والتجار ولعسكر ديال مستعمير. ومعا لمجية ديال لأخصائيين فاللوغات السامية خرج واحد السيستيم واݣف على قواعد متعارف عليها فالتحويل ديال السامية للاتينية: تستاعملو لحركات فوق لحروف وترتّبو لكلمات ديال الديكسيونير بالجدور ديالهوم. هاد السيستيم هو اللي ولّا معروف فلكتبة دلأمازيغية فلأدب ولبحت لعيلمي.

بزاف ديال لكتابات باللاتينية بانو فلقرن 19، شي وحدين كانو مبازين على النطق ولخرين كانو واݣفين على السكريپت. اللوغات التوارݣية معتامدين على لكتابة بالنطق، أمّا لأمازيغيات دالشمال كايخلطو مابين لكتابة والنطق، الشي اللي معتامداه INALCO فالنيجر، HCA فالدزاير وIRCAM فلمغريب (حتّى فتيفيناغ الجديدة).

 لحرف لأمازيغي اللاتيني دالشمال 
لكتابة لأمازيغية باللاتينية ديال لأمازيغيات ديال الشمال كاتدار ب34 حرف.
 23 حرف لاتيني، ݣاع كاينين فلفرانساوية والنݣليزية، من غير O ،P، وV (واخّا كايتزادو فالنصوص الجداد).
 11 حرف لاتيني مبدّل زايد: Č Ḍ Ɛ Ǧ Ɣ Ḥ Ř Ṛ Ṣ Ṭ Ẓ
 لعلامة ديال التشفيه "ʷ" كاتزاد لشي حروف فشي لوغات أمازيغية، الشي اللي كايعطي bʷ، gʷ، ɣʷ، kʷ، mʷ، nʷ، qʷ، و xʷ. هادو ماكايتعتابروش داخلين فلحروف دلكتابة لأمازيغية باللاتينية.

 ال34 حرف ديال لكتابة تاع لأمازيغيات دالشمال باللاتينيةABCČDḌEƐFGǦƔHḤIJKLMNQRŘṚSṢTṬUWXYZẒ لخط الصغيرabcčdḍeɛfgǧɣhḥijklmnqrřṛsṣtṭuwxyzẓ

هاد لجدوال اللي فلتحت كايعطي لحروف باللاتينية ولمقابيل ديالهوم فتيفيناغ الجديدةInitiation à la langue amazighe", 2004, p.14. ولكتابة لعربية:
 لأمازيغية اللاتينية  تيفيناغ  دIRCAM لمقابيلبلعربية  لمقابيلب IPA 1  A a    أ / ا / َ æ 2  B b    ب  	b أولّا β 3  C c    ش  	ʃ 4  Č č (tc)    تش t͡ʃ 5  D d    د / ذ  d أولّا ð 6  Ḍ ḍ     ض / ظ  ðˤ 7  E e    مكاينش  ə  8  Ɛ ɛ    ع  ʕ 9  F f    ف  f  10  G g    (ݣ)  ɡ 11  Ǧ ǧ (dj)    ج d͡ʒ 12  Ɣ ɣ (gh)    غ  ɣ~ʁ 13  H h    هـ  h 14  Ḥ ḥ    ح  ħ 15  I i    ي / ِ  i 16  J j    (ج) ʒ 17  K k    (ک)  k 18  L l    ل  l أولّا ɫ  19  M m    م  m 20  N n    ن  n 21  Q q    ق  qʷ أولّا ɢ  22  R r    ر  rˤ 23  Ř ř    ر  ɺ  24  Ṛ ṛ    ر  rˤ 25  S s    س  s 26  Ṣ ṣ    ص  sˤ 27  T t    ت / ث  t أولّا θ 28  Ṭ ṭ    ط  tˤ 29  U u    و / ُ    ʊ 30  W w    وْ  w  31  X x    خ  x~χ 32  Y y    يْ  j 33  Z z    ز  z 34  Ẓ ẓ    (ژ)  zˤ

لحرف "O" كاين فلكتابة ديال التوارݣية وبعض لمرّات فلكتابة تاع لأمازيغيات دالشمال. لمقابيل ديال لحرف "O" فهاد لحالة هو لحرف "U".

باش هاد لحروف إيتفهمو فݣاع لأمازيغيات، لكتابة لأمازيغية باللاتينية كاتحيّيد شي تباينات دالنطق كاينين فشي متغيرات (تاريفيت وتاقبايليت) فلحروف لمفجرة ولحكاكة.Tira n Tmaziɣt, 1996, p. 6.

التشفيه كاين فبزاف ديال اللوغات لأمازيغية، ولاكين كاينة غير فزاوجات قلال ومامستاقرّاش. متال: لقاف لمفخمة ameqqʷran (أَمَقْـُران، كبير) فلهجة أينسي فتاقبايليت كاتنطق قاف عادية ameqqran (أَمَقْران) فتاقبايليت دآيت ياني اللي بعيدة على اللي قبل منها غير بشي كيلوميطرات قلال.Tira n Tmaziɣt, 1996, pp. 8–9.

+ لحروف لمشفهة لحروف ديال لأمازيغيات دالشمال باللاتينية  لمقابيل فتيفيناغ  لمقابيل بIPABʷ bʷ    bʷGʷ gʷ    ɡʷƔʷ ɣʷ    ɣʷKʷ kʷ    kʷQʷ qʷ    qʷXʷ xʷ    xʷ
 تاريفيت 
كاينين ختيلافات ديال النطق كبار مابين تاريفيت واللوغات لأمازيغية لاخرين:
 اللام /l/ اللي كاين فلوغات خرين كايولّي راء باينة ⟨ř⟩ (/r/).
 اللام لمشدد /ll/ اللي كاينة فلوغات خرين كايولي النطق "دج" ⟨ǧǧ⟩ (/dː͡ʒ/).
 اللام والتّا /lt/ فلوغات خرين كاتولّي النطق "تش" ⟨č⟩ (//t͡ʃ//).

هاد التغيرات ماكاينينش فاللهجات الريفية ديال يزناسن وإكبدانن.
 لحرف الريفي  لكلمة الريفية  لكلمة فلوغات أمازيغية خرة  لمعنى بالدارجة Ř ř  uř - أور  ul - أول  قلب aɣyuř - أَغْيور  aɣyul - أَغيول  حمار awař - أوار  awal - أوال   هضرة Ǧ ǧ  azeǧǧif / azedjif - أَزْدْجيف  azellif - أزْلّيف  راس yeǧǧa / yedja - يْدْجا  yella - يْلّا كاين ajeǧǧid / Ajedjid - أَجْدْجيد  ajellid - أَجْلّيد  ملك Č č  wečma - وْتْشْما  weltma - وْلْتْما  ختي tacemřač - تاشْمْراتْشْ  tacemlalt - تاشْمْلالْت  بنت زعرة، بيضة taɣyuč - تاغْيوتْشْ  taɣyult - تاغْيولْتْ  حمارة

 تشلحيت 
لكتّاب لأمازيغ اللي فسوس (لجانوب لوسطاني ديال لمغريب) إما نادرا ماكايستعملو لحرف لمحايد "e" أولّا كايستاعملوه بشكل مامتنسّقش. فبلايص خرين كاتّستعمل "e" باش تبيّن الصوت [ə]. التوارݣية كاتخدّم "ə" لهاد لغرض.

 تاقبايليت 
فتاقبايليت (الشمال الشرقي ديال الدزاير)، لحروف لحكّاكة /t͡s, d͡z/ كاتّكتب ⟨ţ, z̧⟩ لكتر من 30 عام. من غير تاريفيت، هاد لحروف ماكايناش بزاف فلوغات أمازيغية وحدة خرة، ولمعيار ديال INALCO كايحيّدهوم.Tira n Tmaziɣt, 1996, pp. 7–8.

+ استيعمال ماشي رسمي (تاقبايليت) لحرف  لمقابيل فحروف INALCO  تيفيناغ ديال IRCAM  لمقابيل فIPA  النطق Ţ ţ  Tt tt    t͡s  تسSs ss Z̧ z̧  Zz zz   d͡z دز

كايتستعملو حروف خرين عند لكتّاب اللي ماشي قبايليين:
+ ستيعمالات مغايرة/ماشي رسمية لحرف  لمقابيل ف INALCO  النطق بالدارجة Â â  Ɛ ɛ  ع Ġ ġ  Ɣ ɣ  غ Gh gh dj  Ǧ ǧ  دج

 لحرف لأمازيغي اللاتيني دلجانوب 
لكتابة لأمازيغية اللاتيني دلجانوب فيها 36 حرف. الصايت O كاين فلأمازيغية دلجانوب (اللوغات التوارݣية)، وكايتستعمل فبعض (ولاكين ماشي كولشي) اللوغات لأمازيغية دالشمال. غالبا كايوافق الصايت O فالتوارݣية الصايت U فلكلمات ديال لأمازيغيات دالشمال.
  A  Ă  B  Ḅ  D Ḍ  E  Ǝ  F  G Ɣ  H  Ḥ  I  J K  L  Ḷ  M  N Ŋ  O  Q  R  S Ṣ  Š  T  Ṭ  U W  X  Y  Z  Ž Ẓ   a  ă  b  ḅ  d ḍ  e  ǝ  f  g ɣ  h  ḥ  i  j k  l  ḷ  m  n ŋ  o  q  r  s ṣ  š  t  ṭ  u w  x  y  z  ž ẓ  ʕ

فتاولامت وتايرت كايتستعملو حتى هاد لحروف: Ââ Êê F̣f̣ G̣g̣ Îî J̣j̣ Ḳḳ Ṃṃ Ṇṇ Ôô Ṛṛ Ṣṣ Ṣ̌ṣ̌ Ûû Ẉẉ.
 37 دلحروف اللاتينية تاع التوارݣية (تماهق)، رسمية فالنيجر من 1999 A  Ă  Ǝ  B  C D  Ḍ  E  F  G Ǧ  H  I  J  J̌ Ɣ  K  L  Ḷ  M N  Ŋ  O  P  Q  R  S  Ṣ  Š  T  Ṭ  U  W  X  Y Z  Ẓ a  ă  ǝ  b  c d  ḍ  e  f  g ǧ  h  i  j  ǰ ɣ  k  l  ḷ  m n  ŋ  o  p  q r  s  ṣ  š  t ṭ  u  w  x  y z  ẓ
لبرنامج ديال محو لأمية فمالي (DNAFLA) قتارحات معيار ديال لكتابة اللاتينية، واللي تستعمل بتغيير ديال شي حوايج فالديكسيونير ديال كارل پراص ولبرنامج ديال محو لأمية فبوركينا فاسو. فالنيجر تستعمل سيستيم مختالف شي شوية. كاينين شي ختيلافات فتيفيناغ وفلخط لعربي.Sudlow, 2001, pp: 33–36

 شوف حتى 
 تيفيناغ
 لكتابة لأمازيغية بلعربية

 مصادر 

تصنيف:لوغات أمازيغية
تصنيف:كتابة
تصنيف:لوغات د لمغريب
تصنيف:مقالات فيها مصدر و 3000 بايت